OpenLLM-France/wikimedia huggingface dataset:
# Koji Yamase

Koji Yamase (Sapporo, Hokkaidō, Japó, 22 de setembre de 1981) és un futbolista japonès.

## Selecció japonesa

Koji Yamase va disputar 13 partits amb la selecció japonesa.

## Enllaços externs

* National Football Teams
* Japan National Football Team Database
# Àcid oxidant

Un àcid oxidant, en anglès: oxidizing acid, és un àcid Brønsted que és un fort agent oxidant Tots els àcids Brønsted poden actuar com agents oxidants, perquè el protó àcid pot ser reduït a gas hidrogen. Alguns àcids contenen altres estructures que actuen com agents oxidants més potents que l'ió hidrogen. Generalment aquests contenen oxigen en la seva estructura aniònica. Aquest àcids inclouen l'àcid nítric, àcid perclòric, àcid clòric, àcid cròmic, i àcid sulfúric concentrat,entre d'altres.

## Propietats generals

Els àcids oxidants sovint poden oxidar certs tipus de metalls reactius, en els quals l'agent actiu oxidant no són ions H$^+$ ions. Per exemple, el coure és força uin metall no reactiu i no reacciona amb àcid hidroclòric concentrat. tanmateix, fins i tot l'àcid nítric diluït pot oxidar el coure a ions Cu$^{2+}$ ions, amb els ions nitrat que actuen com oxidant efectiu:
    3 Cu + 8 HNO₃ → 3 Cu$^{2+}$ + 2 NO + 4 H₂O + 6 NO₃$^−$
De vegades la concentració de l'àcid és un factor per a ser fortament oxidant .També el coure no reacciona amb àcid sulfúric diluït però en àcid sulfúric concentrat permet que l'alta concentració de sulfats en l'ambient actuïn com a agent oxidant:
    Cu + 2 H₂SO₄ → SO₂ + 2 H₂O + SO₄$^{2−}$ + Cu$^{2+}$
# Ceratosos

Els ceratosos (Keratosa) són una subclasse de demosponges que es troben dins de l'embrancament dels porífers.

## Ordres

* Dendroceratida Minchin, 1900
* Dictyoceratida Minchin, 1900

## Referències

* ↑ Horny sponges and their affairs: On the phylogenetic relationships of keratose sponges. Dirk Erpenbeck, Patricia Sutcliffe, Steve de C.Cook, Andreas Dietzel, Manuel Maldonado, Rob W.M.van Soest, John N.A.Hooper and Gert Wörheide, Molecular Phylogenetics and Evolution, Volume 63, Issue 3, June 2012, Pages 809-816, doi:10.1016/j.ympev.2012.02.024
* ↑ «Keratosa» (en anglès). World Porifera Database.
# Casa de Gaspar de Portolà

La Casa de Gaspar de Portolà és una obra d'Àger (Noguera) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar entre mitgeres de planta baixa i dos pisos davant-darrera. Portal d'accés dovellat, de mig punt i escut, i finestra amb llindes de pedra a la planta baixa noble. A sobre hi ha dos pisos normals on es pot apreciar la diferència de balconades: una de pedra, original, i l'altra de fusta i ferro, posterior. Façana de pedra del país.

## Història

Placa situada a la façana: "Gaspar de Portolà. Descubridor i gobernador de California (1770-1970)".

## Referències

* 1 2 «Casa de Gaspar de Portolà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Union Carbide

Union Carbide Corporation, actualment pertanyent a Dow Chemical des de l'any 2001, és una indústria química fundada el 1917 especialitzada en la producció de productes químics com insecticides i polimèrics que se sotmenen a un o més canvis químics pels clients abans d'arribar al producte final comercial. Actualment té més de 2.400 empleats. Entre els seus productes es troben una gran varietat de commodities o productes de gran volum, tot i que també generen productes per a mercats més petits pertanyents al món de l'agricultura, de la pintura, automoció, cosmètica, petrolíferes, tèxtils, farmacèutics, productes per la llar, etc.
Els seus investigadors desenvoluparen una fórmula econòmica per a l'obtenció d'etilè a partir de líquids del gas natural, com ara l'età i el propà. Aquesta tècnica sintètica donà peu al naixement de la indústria petroquímica moderna.
Esdevingué mundialment coneguda degut al pitjor accident industrial de la història a la seva planta de Bhopal, Índia, anomenada Union Carbide India Limited, l'any 1984. Union Carbide fou declarada culpable d'aquest accident, però en negà la responsabilitat i se'n segueix desentenent actualment.

## Referències

* ↑ Union Carbide Corporation Arxivat 2014-03-23 a Wayback Machine., About Us. Accessed May 31, 2011.
* ↑ Union Carbide Corporation, Arxivat 2008-07-18 a Wayback Machine. History.
* ↑ «Bhopal: 32 años de infierno» (en castellà). Confidencial, 03-02-2017.
* ↑ «Bhopal recuerda el peor accidente industrial de la historia sin justicia». La Vanguardia.
# Bonaccordita

La bonaccordita és un mineral de la classe dels borats, que pertany al grup de la ludwigita. Rep el seu nom de la localitat de Bon Accord, a Sud-àfrica, on va ser descoberta.

## Característiques

La bonaccordita és un borat de fórmula química Ni₂Fe$^{3+}$(BO₃)O₂. Va ser aprovada com a espècie vàlida per l'Associació Mineralògica Internacional l'any 1974. Cristal·litza en el sistema ortoròmbic. La seva duresa a l'escala de Mohs és 7.
Segons la classificació de Nickel-Strunz, la bonaccordita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, sakhaïta, harkerita, pertsevita-(F), pertsevita-(OH), jacquesdietrichita i painita.

## Formació i jaciments

Va ser descoberta a la mina de talc Scotia, un dipòsit de níquel situat a la localitat de Bon Accord, al districte d'Ehlanzeni, a la província de Mpumalanga, Sud-àfrica. Es tracta de l'únic indret on ha estat trobada aquesta espècie mineral.

## Referències

* ↑ «Bonaccordite» (en anglès). Mindat. [Consulta: 30 maig 2017].
# Pont d'Alós

El Pont d'Alós és un pont de factura romànica al poble d'Alós, terme municipal d'Alt Àneu, a la comarca del Pallars Sobirà. És un pont de pedra d'una sola arcada, de factura romànica.

## Bibliografia

* Lloret, Teresa; Castilló, Arcadi. «Sorpe». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* El Pont d'Alós en el seu entorn, a l'Institut Cartogràfic de Catalunya; el topònim no surt en el mapa
# Cova Remígia

La cova Remígia és una balma o abric situada al municipi d'Ares del Maestrat (l'Alt Maestrat), coneguda per les pintures rupestres de l'estil llevantí. Forma part del conjunt de pintures rupestres del barranc de la Gasulla i la mola Remígia.
El conjunt de la cova Remígia fou descobert el 1935 mitjançant una publicació de caràcter monogràfica per Joan Baptista Porcar, Hugo Obermaier i Henri Breuil. S'hi troben fins a 6 composicions pictòriques amb multitud de figures antropomorfes i zoomorfes que representen escenes de caça majoritàriament.

## Referències

* ↑ «Cova Remígia». Gran Enciclopèdia Catalana. Barcelona: Grup Enciclopèdia Catalana.
* ↑ Sarriá Boscovich, Elisa «Las pinturas rupestres de Cova Remigia (Ares del Maestre, Castellón)». LVCENTVM, 1988-89, pàg. 7-33.
# Kai khusrau Mukhrani-batoni

Kai khusrau (Khuzdru) fou el quart príncep de Mukhrani (Mukhrani-batoni). Va néixer el 1582 i era el segon fill de Vakhtang I Mukhrani-batoni. Va succeir a son germà gran Bagrat II Mukhrani-batoni quan va morir el 1624.
Regent de Geòrgia del 1624 al 1625.
Casat amb Tinatina (+1627), filla de Mamia II Gurieli, mthavari de Gúria.
Va morir a Turquia el 1629 i el va succeir David I Mukhrani-batoni

## Referències

* Genealogia dels Mukhrani-batoni
* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Union City (Ohio)

Union City és una població dels Estats Units a l'estat d'Ohio. Segons el cens del 2000 tenia 1.767 habitants.

## Demografia

Segons el cens del 2000, Union City tenia 1.767 habitants, 690 habitatges, i 445 famílies. La densitat de població era de 741,6 habitants per km².
Dels 690 habitatges en un 32,8% hi vivien nens de menys de 18 anys, en un 46,1% hi vivien parelles casades, en un 13,9% dones solteres, i en un 35,4% no eren unitats familiars. En el 29% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,8% tenia menys de 18 anys, un 9,4% entre 18 i 24, un 26,9% entre 25 i 44, un 19,6% de 45 a 60 i un 17,3% 65 anys o més.
L'edat mediana era de 35 anys. Per cada 100 dones de 18 o més anys hi havia 80,6 homes.
La renda mediana per habitatge era de 26.442 $ i la renda mediana per família de 30.603 $. Els homes tenien una renda mediana de 28.684 $ mentre que les dones 19.211 $. La renda per capita de la població era de 14.906 $. Aproximadament el 18,8% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Union City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Union City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bour (Luxemburg)

Bour (en luxemburguès: Bur: en alemany: Bour) és una vila de la comuna de Tuntange situada al districte de Luxemburg del cantó de Mersch. Està a uns 12,8 km de distància de la ciutat de Luxemburg.

## Referències

* ↑ «Bour». [Consulta: 16 octubre 2015].
# Premis Nacionals de Cultura 2015

Els Premis Nacionals de Cultura 2015 van ser atorgats pel Consell Nacional de la Cultura i de les Arts d'acord amb el que estableixen la Llei 6/2008, de 13 de maig, del CoNCA i el Decret 148/2013, de 2 d'abril, dels Premis Nacionals de Cultura de la Generalitat de Catalunya. El lliurament dels premis es va fer el 17 de juny del 2015, va ser presidit pel Molt Hble. Sr. Artur Mas, president de la Generalitat de Catalunya. S'atorgà el màxim permès de distincions, deu, a artistes, acadèmics i entitats culturals catalanes
| « | ...per l'excel·lència de la seva obra, la continuïtat de la seva tasca fins l'actualitat i la mirada pròpia i innovadora que cadascun d'ells ha aportat en el seu àmbit d'activitat... | » |
| — Plana web de presentació del premi 2015 |||

## Guardonats

* Josep Maria Cadena
* Guillermina Coll
* Núria Espert
* Federació de Diables i Dimonis de Catalunya
* Fundació privada Espai Guinovart
* Francesc Parcerisas
* Xavier Pla
* Quico el Célio, el Noi i el Mut de Ferreries
* Amèlia Riera
* Jaime Rosales

## Referències

* ↑ «"Premis Nacionals de Cultura 2015: Els Premis Nacionals de Cultura 2015 premien l'excel·lència i la trajectòria de 10 figures catalanes amb mirada pròpia", al web del CONCA». [Consulta: 15 febrer 2016].
* 1 2 3 Ribas, Antoni «Núria Espert, Francesc Parcerisas i Jaime Rosales, guardonats amb el Premi Nacional de Cultura». Ara, 25-03-2015.
* ↑ «Xavier Pla: 'Catalunya és un país molt agraït amb els seus creadors'». El Gerió Digital, 25-03-2015.
# Cutler

«Cutler» té aquests significats:
* Cutler (Califòrnia)
* Cutler (Illinois)
* Cutler (Maine)
* Cutler Bay, població dels Estats Units a l'estat de Florida.
# Kong bu fen zi

Kong bu fen zi (恐怖分子), comercialitzada internacionalment com a The Terrorizers és una pel·lícula dramàtica de la República de la Xina del 1986 de l'aclamat cineasta taiwanès Edward Yang.

## Trama

La pel·lícula descriu la història de les interaccions coincidents entre tres grups de persones a Taipei: una dona jove i la dura banda criminal de nadius taiwanesos amb qui es troba; un metge continental i la seva dona novel·lista; i un jove fotògraf que observa la vida de la ciutat que es desenvolupa al seu voltant, en un ressò del protagonista de Blow Up de Michelangelo Antonioni.

## Repartiment

* Cora Miao com a Zhou Yufen, una novel·lista deprimida
* Lee Li-chun com a Li Lizhong, un professional de l'hospital i el marit de Zhou Yufen
* Chin Shih-chieh com a Shen, l'ex de Zhou Yufen que és propietari d'una empresa
* Wang An com un estafador adolescent
* Liu Min com la mare de la nena
* Yu An-shun com el company de crim de la noia
* Ku Pao-ming com a Gu, cap de policia i amic de Li Lizhong
* Ma Shao-chun com a jove fotògrafa d'una família rica
* Huang Chia-ching com a xicota del fotògraf

## Recepció i llegat

Kong bu fen zi forma part del Nou Cinema Taiwanès. "Famosament caracteritzat per l'estudiós del marxista Fredric Jameson com la pel·lícula postmoderna, la pel·lícula li agradava al mateix Yang com un trencaclosques on el plaer rau en reordenar multitud de relacions entre personatges, espais i gèneres."

### Premis i nominacions

* 1986 Premis de Cinema Cavall d'Or
** Guanyadora: Millor pel·lícula
** Nominada: Millor actriu protagonista – Cora Miao
** Nominada: Millor guió original – Hsiao Yeh i Edward Yang
* 1987 Festival de Cinema de Pesaro
** Guanyadora: Millor director
* 1987 Festival Internacional de Cinema de Locarno
** Guanyadora: Pardo de Plata
* Premis British Film Institute de 1987
** Guanyadora: Trofeu Sutherland
* 1987 Festival de Cinema Àsia-Pacífic
** Guanyadora: Millor guió – Edward Yang, Hsiao Yeh

## Referències

* ↑ The City as Escape Room: Yang's 'The Terrorizers' Remains a Puzzle Without a Solution - The Village Voice
* ↑ MUBI
* ↑ Jameson, Fredric, The Geopolitical Aesthetic. “Remapping Taipei.” London: BFI Publishing, 1992, pp. 114-157.
* ↑ Exiles in Modernity - Chicago Reader
* ↑ Choi, Edo S. & Iovene, Paola, "A Time for Freedom: Taiwanese filmmakers in transition", Doc Films Spring 2009 Volume 3 Issue 3 (Doc film society, University of Chicago), <http://docfilms.uchicago.edu/dev/2009/spring/calendar/taiwan.shtml>. Consulta: April 28, 2009 Arxivat de juny 9, 2009, a Wayback Machine.

## Enllaços externs

* Kanopy
* Tràiler de la pel·lícula a YouTube
# Cilmeri

Cilmeri (a vegades escrit de la forma anglicitzada Cilmery) és un poblet de Powys, a Gal·les central. Es troba a uns quatre quilòmetres a l'oest de Builth Wells, i és travessat per la carretera A483 que va a Llanymddyfri.
El poblet és famós perquè es troba a prop de l'indret en què l'últim Príncep de Gal·les per descendència directa, Llywelyn ap Gruffydd, fou mort en una escaramussa amb soldats al servei d'Eduard I d'Anglaterra l'11 de desembre del 1282.

## Enllaços externs

* Royal Welsh Show Arxivat 2006-09-28 a Wayback Machine.
# Capurro

Capurro és un barri costaner del sud de Montevideo, Uruguai. Al costat de Bella Vista, formen el barri compost de Capurro-Bella Vista.
Limita amb els barris de La Teja al nord-oest, Prado al nord-est, Bella Vista al sud-est i envolta la Badia de Montevideo al sud-oest.

## Enllaços externs

* Intendència Municipal de Montevideo / Història de Capurro Arxivat 2011-09-26 a Wayback Machine.
# Union Bordeaux Bègles

L'Union Bordeaux Bègles és un club de Rugbi a 15 que juga al Top 14. El club es va fundar el 2006.
# Bourbach-le-Haut

Bourbach-le-Haut (en alsacià Ewerburbàch) és un municipi francès, situat a la regió del Gran Est, al departament de l'Alt Rin. L'any 2006 tenia 408 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 150 | 183 | 187 | 231 | 257 | 324 |

## Administració

Llista d'alcaldes :
| Període | Identitat | Partit |
| 2001-2008 | Vincent Bilger | |
| 2008- | Joël Mansuy | |
# Portella de Rotjà

La Portella de Rotjà és una portella, collada d'alta muntanya, situada a 2.373,3 m alt del límit dels termes comunals de Pi de Conflent, de la comarca del Conflent, i de Prats de Molló i la Presta, de la comarca del Vallespir, tots dos a la Catalunya del Nord.
És al nord-oest del terme de Prats de Molló i la Presta i al sud del de Pi de Conflent. És al sud-oest de les Esquerdes de Rotjà i del Coll de Roques Blanques, al nord-est de la Mort de l'Escolà.
En aquest coll hi ha instal·lat un refugi prefabricat.

## Referències

* ↑ La Portella de Rotjà en els ortofotomapes de l'IGN
# 1070

El 1070 (MLXX) fou un any comú començat en divendres del calendari julià.

## Esdeveniments

* Construcció de l'anomenat Temple de la Literatura al Vietnam per a l'educació dels funcionaris de la cort.

## Referències

* ↑ Lockhart, Bruce M.; Duiker, William J. Historical Dictionary of Vietnam (en anglès). Scarecrow Press, 2006-02-27, p. xxii. ISBN 978-0-8108-6505-1.
# Cilo-Aufina

L'equip Cilo-Aufina va ser un equip ciclista suís de ciclisme en ruta que va competir professionalment de 1978 a 1986.

## Principals resultats

* Lieja-Bastogne-Lieja: Josef Fuchs (1981)
* Campionat de Zuric: Beat Breu (1981)
* Volta a Suïssa: Beat Breu (1981), Urs Zimmermann (1984)
* Gran Premi de Lugano: Josef Fuchs (1981), Mauro Gianetti (1986)
* Volta a Àustria: Stefan Maurer (1984)

### A les grans voltes

* Giro d'Itàlia
** 6 participacions (1979, 1980, 1981, 1984, 1985, 1986)
** 5 victòries d'etapa:
*** 2 el 1981: Daniel Gisiger, Beat Breu
*** 1 el 1984: Stefan Mutter
*** 1 el 1985: Hubert Seiz
** 0 classificacions finals:
** 0 classificacions secundàries:
* Tour de França
** 4 participacions (1982, 1983, 1984, 1986)
** 4 victòries d'etapa:
*** 2 el 1982: Beat Breu (2)
*** 2 el 1983: Serge Demierre, Gilbert Glaus
** 1 classificacions secundàries:
*** Premi de la combativitat: Serge Demierre (1983)
* Volta a Espanya
** 0 participacions

## Enllaços externs

* Plantilles a memoire-du-cyclisme.eu
# Casa Rectoral (l'Ametlla del Vallès)

La Casa Rectoral és un edifici del municipi de l'Ametlla del Vallès (Vallès Oriental) protegit com a bé cultural d'interès local.

## Descripció

Rectoria alçada entre 1671 i 1727, adossada al temple parroquial amb una façana allargada en planta baixa amb soterrani. Té un porxo a la cantonada dreta, amb teulada a una vessant i sostingut per una columna rodona senzilla. La teulada té el carener paral·lel a la façana amb imbricacions. Les obertures són totes planes, de carreu, alineades. Hi ha una segona porta amb marquesina de teula àrab. En una de les finestres hi ha la data de 1671. A l'altra hi ha la mateixa data amb el nom del Rector Santmartí.

## Història

La Rectoria de l'Ametlla fou encarregada pel Rector Mn. Joan Santmartí, que fou l'artífex del gran complex Rectoria-Temple. No se sap com devia ser l'antiga Rectoria, però al cap de poc temps de l'arribada de Mn. Santmartí es començà a construir la nova. Es desconeix la data d'inici, però el 1668 ja devia ser acabada. A les finestres, però, es troba la de 1671. Per certs documents de l'època se sap que l'obra fou pagada pel mateix rector, que deixà una disposició per dir misses per la seva ànima cada primer dia de mes. Aquesta disposició romangué durant 50 anys fins que Joan Dalmau en demanà la revocació, adduint que el cost era massa carregós.
Hi ha una pedra amb l'escut d'armes, del qual en fa esment el decret del 1727.

## Referències

* 1 2 3 4 «Casa Rectoral». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Pompeu Var

Pompeu Var (en llatí Pompeius Varus) va ser un polític romà, amic d'Horaci.
Va combatre junt amb el poeta a la batalla de Filipos. Sembla que va ser proscrit i va fugir l'any 43 aC cap a Sicília amb Sext Pompeu. Una de les Odes d'Horaci està dedicada a aquest Pompeu, en la qual el poeta el felicita per la seva inesperada tornada a la seva terra natal. Se suposa que aquesta Oda va ser escrita després de l'any 39 aC, quan els triumvirs van fer la pau amb Sext Pompeu i van permetre a molts exiliats de tornar a Roma. Però altres comentaristes, potser amb més credibilitat, consideren que s'hauria escrit l'any 31 aC, després de la batalla d'Àccium, i que Pompeu acollit al partit de Marc Antoni va ser perdonat per Octavi i el va fer tornar a Roma.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1230.
# 1324
## Esdeveniments

* 12 de juliol - Els catalans entren dins Càller, capital de Sardenya, després d'un setge, i imposen una pau precària en la conquesta aragonesa de Sardenya.

## Naixements
### Resta del món

* 5 de març - Dunfermline (Fife, Escòcia): David II, rei d'Escòcia (m. 1371).

## Necrològiques
### Resta del món

* Marco Polo - Venècia: Marco Polo, explorador i mercader, el més famós dels viatgers de la ruta de la Seda (n. 1254).
* Sanç I de Mallorca (a Formiguera), rei de Mallorca i comte de Rosselló i Cerdanya.

## Referències

* ↑ «David II. King of Scotland» (en anglès). Encyclopaedia Britannica, 01-03-2020. [Consulta: març 2020].
# Cilostazol

El cilostazol és un fàrmac derivat de la quinolinona usat en la mitigació de la claudicació intermitent en individus amb malaltia vascular perifèrica. És fabricat per Otsuka Pharmaceutical Co sota el nom comercial de Pletal. A Espanya, a més està com a EFG, i amb el nom d'Ekistol.
El cilostazol és un inhibidor de la fosfodiesterasa amb enfocament terapèutic sobre AMPc. Inhibeix l'agregació de plaquetes (disminueix la coagulació de les plaquetes) i és un vasodilatador arterial directe (dilata les artèries que subministren sang a les cames).
L'eficàcia clínica de cilostazol és modesta. Els seus beneficis només superen els potencials riscos en un limitat subgrup de pacients; així s'haurien d'avaluar els beneficis als tres mesos i suspendre'l si no s'observa un benefici clínicament rellevant.
No s'ha d'utilitzar en pacients amb angina inestable o que hagin tingut infart de miocardi o intervenció coronària en els últims sis mesos. Tampoc s'haurà d'emprar en aquells que presentin antecedents de taquiarítmia severa ni en els que utilitzin dos o més antiagregants plaquetaris o anticoagulants.

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2014.
* 1 2 «Cilostazol (Ekistol®, Pletal®): finalización de la revaluación de la relación beneficio-riesgo y restricciones de uso». AEMPS, Març 2013.